אילת ברגור

אָיֶלֶת בַּרְגוּר (נולדה ב-30 בספטמבר 1969) היא במאית סרטים, תסריטאית וסופרת ישראלית. ברגור נולדה בשנת בסן פרנסיסקו שבקליפורניה, עלתה לישראל בשנת 1970 וגדלה ברמת השרון. בוגרת המחזור הראשון של תיכון אלון ברמת השרון. ברגור סיימה לימודי קולנוע ב"קמרה אובסקורה" ולימודי תואר שני בתוכנית הבינתחומית באמנויות של אוניברסיטת תל אביב. בשנת 2002 עבדה כבמאית בתוכנית עובדה עם אילנה דיין. ברגור ביימה שני סרטים עלילתיים: הסרט הקצר "מקום טוב" (1997), שהוקרן בתחרות הרשמית לסרטים קצרים בפסטיבל קאן וזכה במספר פרסים בפסטיבלים ברחבי העולם ודרמת הטלוויזיה "כאילו כלום לא קרה" (1999), שזכתה בפרס וולג'ין והייתה מועמדת לפרס אופיר. כמו כן ביימה מספר סרטי תעודה, בהם "קרוב אבל רחוק" (2003) שהוקרן בפסטיבל הסרטים הבינלאומי בחיפה ובערוץ הראשון); וכן "בית אהבה" (2007) - על המוסד לילדים "אהבה" של אחותו של סבא-רבא של ברגור, ביאטה ברגר, שזכה בפרס השני בתחרות סרטי התעודה של פסטיבל חיפה בשנת 2007. "בית אהבה" זכה בפרס הסרט הדוקומנטרי הטוב ביותר מטעם איגוד הטלוויזיות האירופיות (2008) והיה מבין חמשת המועמדים הסופיים לפרס אופיר לסרט הדוקומנטרי הטוב ביותר (2008). התסריט "מעבר גבול", אותו כתבה בשיתוף עם התסריטאית נועה ברמן-הרצברג, השתתף במספר סדנאות בינלאומיות חשובות. ביניהן סדנת (Mediterranean Film Crossing Borders) אשר התקיימה במסגרת פסטיבל קאן 2007 וסדנת פיתוח תסריטים (Meda Film Development) במרקש, מרוקו. מחברת הספר "אופרת הסבון הישראלית - מרמת אביב ג' ועד לאלופה" שיצא בהוצאת רסלינג בשנת 2010. ברגור מתגוררת כיום בתל אביב עם בנה ומלמדת קולנוע בבית הספר אילון חולון, סמינר הקיבוצים ובאוניברסיטה הפתוחה - בית הספר חשיפה. "מקום טוב" (1997) "כאילו כלום לא קרה" (1999) " משא אחר" (2000) (הפיקה וביימה) - שודר בערוץ 1 "ילדי הלילה" (2002) - שודר בערוץ 8 "קרוב אבל רחוק" (2003) - שודר בערוץ 1 "סמתת חצור 2" (2004) (שגיאת הכתיב כתובה במקור) - שודר בערוץ 8 "בית אהבה (The House on August Street - (2007 - שודר בערוץ 10 וערוץ 2 "מאחורי הכוונות" (2008) - שודר בערוץ 2, רשת "מכתב לילד שאיננו" (2003) "ישראלית בברלין" (2004) בשנת 2003 קיבלה ברגור את מלגת ARTIST IN RESIDENCE היוקרתית מטעם ה - DAAD - מלגת שהייה לאמנים בברלין, כדי לעבוד על התחקיר לסרט "בית אהבה". ברגור שהתה בברלין כ - 8 חודשים וזכתה לחשיפה רחבה בתקשורת הגרמנית שבעקבותיה פנתה אליה אחת מהוצאות הספרים הגדולות והנחשבות בגרמניה, DTV, והציעה לה לעבד את התחקיר לספר Ahawah Heisst Liebe שפורסם ב 2006. בשנת 2013 תורגם הספר "בית אהבה- סיפור הצלתו של בית הילדים היהודי בברלין" לעברית ויצא לאור בהוצאת ידיעות ספרים. ברגור היא מחברת הספר "אופרת הסבון הישראלית - מרמת ג' ועד לאלופה", הוצאת רסלינג, 2010. ספר זה הוא המחקר האקדמי הראשון בישראל שבו נחקרות כל הסדרות (אופרות הסבון והטלנובולות) שהופקו בארץ משנת 1996 ועד 2006. הספר בודק האם ניתן למצוא בטלנובלות ובאופרות הסבון הישראליות את מאפייני המקום, או לחלופין, בהיעדר מאפיינים איקונוגרפיים ספציפיים שנובעים מההוויה המקומית- התרבותית הישראלית, האם ניתן לומר שסדרות הדרמה הישראליות היומיות בהמשכים מתרחשות ב"אי מקום", ועקב כך מנותקות מהמקום שבו הופקו? אילת ברגור, במיזם "אישים" לתיעוד היצירה הישראלית אילת ברגור, במסד הנתונים הקולנועיים IMDb (באנגלית) אילת ברגור, במסד הנתונים הקולנועיים KinoPoisk (ברוסית) אילת ברגור, דף שער בספרייה הלאומית כאילו כלום לא קרה, דרמת מתח מאת אילת ברגור המבוססת על סיפורה האישי של הבמאית (דרמה, 50 דקות, 1999) קרוב אבל רחוק, סיטואציות תיעודיות קצרות העוסקות במערכת היחסים המורכבת בין מפעל אינטל לקרית-גת ותושביה, בבימויה של אילת ברגור (דוקומנטרי, 50 דקות, 2003)